b'\n_START_ARTICLE_\nJo\xc5\xbeef Savin\xc5\xa1ek\n_START_SECTION_\n\xc5\xbdivljenje in delo\n_START_PARAGRAPH_\nBil je sin Andreja Savin\xc5\xa1ka, gra\xc5\xa1\xc4\x8daka v Metliki. Na Dunaju je doktoriral iz prava. Nekaj \xc4\x8dasa je bil aktiven v vojski in je leta 1870 postal nadporo\xc4\x8dnik v konjenici Kranjske de\xc5\xbeelne brambe._NEWLINE_Imel je velik vpliv na dogajanje v Beli krajini v drugi polovici 19. stoletja. Leta 1865 je sodeloval pri ustanovitvi Narodne \xc4\x8ditalnice v Metliki. Na njegovo pobudo so leta 1869 v Metliki ustanovili prvo po\xc5\xbearno obrambo na Slovenskem. Od leta 1867 do 1882 je bil poslanec v kranjskem de\xc5\xbeelnem zboru v kuriji veleposestnikov. Kot poslanec si je \xc5\xa1e posebej prizadeval, da bi po ukinitvi vojne krajine \xc5\xbdumberk vrnili Kranjski. Na de\xc5\xbeelnozborskih volitvah leta 1895 je nastopil kot kandidat Katoli\xc5\xa1ko narodne stranke za poslanca dolenjskih mest v kme\xc4\x8dki kuriji, a je premo\xc4\x8dno izgubil proti liberalcu Ivanu Tav\xc4\x8darju. Leta 1899 je moral zaradi dolgov dru\xc5\xbeinski grad Metlika prodati in se je za stalno preselil na Dunaj._NEWLINE_Leta 1871 mu je cesar podelil plemi\xc5\xa1tvo s stopnjo viteza. Postal je vitez pl. Savinschegg.'